钦定古今图书集成/明伦汇编/闺媛典/第193卷 > 熊汝溉妻胡氏〈章氏高氏附〉
## 钦定古今图书集成/明伦汇编/闺媛典/第193卷 > 熊汝溉妻胡氏〈章氏高氏附〉

按《进贤县志》：“胡氏，处士熊汝溉妻。年二十五，夫亡，苦
节自励，抚子士旦、士用，皆以德行著。氏年七十九，万
历间旌表。士旦妻章氏亦年二十四而孀，奉姑至孝，
治家严肃，勤纺绩以抚二孤。其一子惟灿又早丧无
嗣。妻高氏年十八，哀痛绝食，几以身殉。三世孤嫠，茕
茕相倚，俱以寿终。”